Osaka

Osaka (Japangi: 大阪市) yito kota tuwawu to wilayah Kansai, Japangi. Kota botiya lowali ibu kota Prefektur Osaka wawu maa pilopotatapuliyo lowali tala tuwawu Kota Tilulawoto berdasarkan Undang-Undang Otonomi Lokal. Osaka botiya kota tuwango lipuliyo ngohuntuwa otoluliyo to Japangi lapato Tokyo wawu Yokohama. Kota botiya bilulo'aliyo to pulo Honshu, to milango lo Dutula Yodo to teluk Osaka. Osaka lowali kota damanga da'a to kawasan Keihanshin, lowali pusat industri wawu pelabuhan ode daerah metropolitan Osaka-Kobe-Kyoto. To imbihu pobbutuwa, Osaka titihede wolo Kyoto wawu Nara, wawu to imbihu otolopa titihede wolo Kota Kobe.

Keihanshin botiya wilayah metropolitan damango oluwoliyo to Japangi boli ngohuntuwa tuwangolipu, wawu lowali tala tuwawu lo kota uda'a to dunia wolo tuwango lipu 18 juta lota. Kota botiya lowali wilayah metropolitan uda'a oluwoliyo to Japangi wonu bilohela monto PDB, wawu lowali nomor0 opituliyo to dunia.

Osaka yito tuwawu lo metropolitan lo taluhu wolo dutula-dutulaliyo wawu jumula lo hulude ngohuntuwa da'a to Japangi. Woluwo duluwo pusat kota to Osaka, de'uwito yito Umeda to imbihu tilayo wawu Namba to huliyaliyo. Kota duluwo botiya wuwumbuta lo dalala da'a tanggula Midosuji. To dalala botiya otawa lo tawu pemandangan molamahubdungo ayu ginkgo u maa hipolalahe odungga lo musim gugur.

 Sojara 
To jamani mololo, Osaka maa otawa lo tawu lowali bubunggalo perdagangan internasional inggidu abad o-5. Pelabuhan Naniwazu lowali huhebu potuwotalo ode Japangi kuno periode Tumulus (705 AD) to sa'ati dahangi wolo Sina wawu Korea mo'ohu'u da'a. Lonto Naniwazu tilumuwoto teknologi wololo mohutu keramik, podddupa, wawu agama Budha u dilelo mayi lonto Sina wawu Korea.

 Geografi 
Imbihu otolopa lo Kota Osaka bu'a-bu'adu ode Teluk Osaka, wawu heli-helili limbata mopulu kota satelit, nga'amila to Prefektur Osaka, ngopohiya lo Kota Amagasaki, u wayi-wayita to Prefektur Hyōgo, to otolopa lo deheto. Kota botiya duta-duta'a to wilayah lebe motanggalo (odelo 13%) lo kota wawu desa uweewo to Prefektur Osaka.

To sa'ati Osaka pilopotihuliyo taawunu 1889, tanggaloliyo odelo 15,27 kilometer persegi (6 mil persegi), to bilulo'a masa botiya u lowali distrik Chuo wawu Nishi, wawu lapata'o maa lotanggalo lowali 222,30 kilometer persegi (86 mil persegi). Tambati molanggato to Osaka mola to Tsurumi-ku, langgatiyo 37,5 meteri to yitaato Tokyo Peil. Tambati moopa mola to Nishiyodogawa-ku, −2,2 meter (−7,2 kaki) to walungo Tokyo Peil.

 Iklim 

 Demografi 
Berdasarkan data demografi lo Kota Osaka to hulalo Maret 2006:
 Tanggalo wilayah: 222,11 kilometer persegi
 Jumula lo penduduk: 2.629.209 orang
 Penduduk mongolola'i: 1.279.888 orang
 Penduduk mongobuwa: 1.349.321 orang
 Kepadatan penduduk 11,837 orang/km persegi.

 Pemerintahan 
Dewan Kota Osaka yito pemerintah daerah kota pilopowali payu Undang-Undang Otonomi daerah. Dewan Kota woluwo wakili walu lo pula tiyo wakili lo ra'iyati wakili lonto dulo pula wopato distrik, hetulawotolo timi'idu wopato taawunu. Dewan botiya ohaku molulawota presiden wawu wakili lo presiden. Toshifumi Tagaya (LDP) taa lowali presiden sa'ati botiya, lowali presiden o-104 inggidu Mei 2008.

Walikota Osaka hetulawoto lo ra'iyati timi'idu wopato taawunu, modudu'a aaturu lo Undang-Undang Otonomi Daerah. Tōru Hashimoto, mantan gubernur Prefektur Osaka, taa lowali wali kota Osaka o-19 inggidu 2011. Wali kota botiya heyiyowa lo wakili dulota, to sa'ati botiya te Akira Morishita wawu Takashi Kashiwagi.

To Osaka olo woluwo ngohuntuwa kantori wawu lembgaga pemerintah lo Japangi. To walungiyo botiya daputariliyo:
 Japan Coast Guard, Fifth Regional Headquarters
 Japan Fair Trade Commission; Kinki, Chugoku, Shikoku Office
 Kinki Regional Finance Bureau
 Kinki Regional Economy, Trade and Industry Bureau
 Kinki Regional Transportation Bureau
 Kinki Communications Bureau
 Kinki Regional Development Bureau
 Kinki Regional Police Bureau
 Ministry of Foreign Affairs, Osaka Office
 Osaka Customs
 Osaka District Court
 Osaka Family Court
 Osaka High Court
 Osaka Immigration
 Osaka Labour Bureau
 Osaka Meteorological Observatory
 Osaka Public Prosecutors Office
 Osaka Regional Aerospace Bureau
 Osaka Regional Law Bureau
 Osaka Regional Taxation Bureau
 Osaka Summary Court

 Kebudayaan 
Osaka botiya masahuru lo budaya Kuidaore (monga sambe tuwupolo) de'uwito yito monga turusi sambe mobutuhu ombongo wawu mewumbadu didu mowali timihulo.
U'alo khas lo Osaka tanggula okonomiyaki (putito tilinanga wanto-wantohe kol wawu to tuduliyo tola lo deheto meyalo boyi), takoyaki wawu kushikatsu. Okonomiyaki, Takoyaki, wawu Udon (mi lonto labu lo tirigu) botiya contoh lo budaya konamono (u'alo lonto labu) u otohila lo tawu to Osaka. Awa-okoshi(berondong beras manis) dan konbu (rumput laut yang dikeringkan) adalah oleh-oleh khas Osaka.

 Transportasi 

 Wisata 

 Referensi 

Dalala:Japangi